Атырау облысында 1 жылда 24 әйел жатыр мойны обырынан қайтыс болған
DATE: 13:55, 27 Тамыз 2024 | GMT +5
TITLE: Атырау облысында 1 жылда 24 әйел жатыр мойны обырынан қайтыс болған
URL: https://kaz.inform.kz/news/atirau-oblisinda-1-zhilda-24-ayel-zhatir-moyni-obirinan-kaytis-bolgan-4d25b3/
META: DATE: 13:55, 27 Тамыз 2024 | GMT +5
TOTAL WORDS: 101
AUTHOR(S):
TEXT: Атырау облыстық онкология диспансерінің онкогинекологы Жадыра Құдабаеваның айтуынша, биыл 6 айда жатыр мойны сырқатына 56 әйел шалдыққан. «Жатыр мойны обырынан сақтанудың негізгі жолы – адам папиллома вирусына қарсы екпе алу. Дүниежүзілік ғалымдардың зерттеуіне сүйенсек, қатерлі ісікті тудырушы вирус адам паппиломасы екені дәлелденген. Осыған байланысты Атырау облысында 2012-2013 жылдары бұл екпе пилоттық жоба ретінде іске асырылды. Сол кезде екпе алған азаматшалардан аталған аурудың белгілері анықталмады. Сондықтан биыл вакцинаны қайта егу жоспарға енгізілді. Екпе салу оқушы қыздарға ата-анасының рұқсатымен ғана жүргізіледі», - деп хабарлады Жадыра Құдабаева. Еске сала кетелік, бұған дейін Атырау облысында 7 айда 72 адамнан қатерлі өкпе обыры табылғанын жазған едік
